Кібарт

**Кібарт** (*Кібэрт*), **Гібарт** (*Гібэрт*) — мужчынскае імя і вытворнае ад яго прозьвішча.

## Паходжаньне

Кібарт, Кібэрт або Гібэрт (Kibart, Kibert, Kibbert, Gibert) — імя германскага паходжаньня. Іменная аснова -гіб- (-кіб-) (імёны ліцьвінаў Гібік, Гібель, Кібар; германскія імёны Gibico, Giebel, Kiber) паходзіць ад гоцкага giba 'дарунак', а аснова -берт- (-бэрт-, -барт-) (імёны ліцьвінаў Зыбарт, Любарт, Эйбарт; германскія імёны Siebart, Lubert, Eibert) — ад германскага berhta 'яркі'.

Паводле менскага дасьледніка Алёхны Дайліды, які разьвівае ўсходнегерманскую этымалёгію імёнаў літоўскіх князёў і баяраў, імя Кібарт складаецца з асноваў -гіб- (-кіб-) і -рад- (-рат-) (імёны ліцьвінаў Радзівіл, Раталт, Конрад; германскія імёны Ratwilius, Rattolt, Konrad), якая паходзіць ад германскага rad- 'рада'. Такім парадкам, імя Кібарт азначае «падарунак рады».

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Gibert.

У ваколіцах Мэмэлю адзначалася прозьвішча Kibert.

Варыянты імя ў гістарычных крыніцах: *Кибортъ Минимонтовичъ* (*Киборт Минимонтович*, 1440—1492 гады); *Simone Kyborthouicz* (1506 год); *Simoni Kyborthovycz* (10 траўня 1506 году); *domino Simone Kiborthowicz* (12 траўня 1506 году); *Троцкии панъ Шимко Кибортовичъ* (30 сьнежня 1506 году); *Киборт* (да 10 чэрвеня і 18 ліпеня 1514 году); *testamenti domini Simonis Kyborthowicz… filii sui domini Nicolai Kyborthowicz* (28 траўня 1522 году); *Nicolai Kyburthowicz* (6 траўня 1527 году); *Mikołaj Kibertowicz* (20 верасьня 1527 году); *Янъ Кгибортовичъ* (1528 год); *Ян Кибортович* (1537 год); *[[Ганус (імя)|Hanvs]] Kibortowicz* (12 кастрычніка 1561 году); *Юръи Юшковичъ Кибартовичъ* (1567 год); *пана Валентына Яновича Киборта* (10 кастрычніка 1596 году); *[[Жыгімонт|Zygmunt]] Kibert Zedersok Podstoli Lidzki* (27 чэрвеня 1697 году); *Bołdowscy Franciszek i Jadwiga* (*Gibertowna*) (1721 год); *Kazimierz Kibart* (1738 год); *pater Vicentius Kibort* (1746 год); *Weronika Kibortt* (1753 год); *Magdalena Kibertowicz* (1780 год); *Marcjanna Gibbort* (1787 год); *Kazimierz Gibortt* (1803 год); *Piotr Gibert* (1813 год).

## Носьбіты
* Кібарт Мінімонтавіч — літоўскі баярын, меў сына Міхайлу
* Сымон Кібартавіч — літоўскі баярын, які ўпамінаецца ў 1506 годзе
* Міхайла і Мікалай Шымкавічы Кібартавічы — радунскія зямяне, якія ўпамінаюцца ў 1525 годзе
* Ян Гібартавіч — паюрскі баярын, які ўпамінаецца ў попісе войска Вялікага Княства Літоўскага 1528 году
* Балтрамей Янавіч Кібартовіч — расенскі зямянін, які ўпамінаецца ў 1593 годзе

Кібартовічы (Kibartowicz) — прыгонныя з ваколіцаў Сьвянцянаў, якія ўпамінаюцца ў XIX стагодзьдзі.

Кібарты гербаў Дэспат, Ласятынскі, Равіч, Секер, Тапор і Ястрабец і Гібарты (Gibort) — літоўскія шляхецкія роды зь Вільні, Віленскага і Лідзкага паветаў.

Гібэрты (Gibert) і Гібарты (Gibort) — літоўскія шляхецкія роды зь Вільні.

Кібарты (Kibort) — літоўскі шляхецкі род з ваколіцаў Сьвянцянаў.

Лапатынскія-Кібарты — літоўскі шляхецкі род.

Лабецкія-Кібартовічы (Łabecki-Kibortowicz) гербу Юноша — літоўскі шляхецкі род.

Гебарты (Gebart) гербу Ястрабец — шляхецкі род Рэчы Паспалітай з ваколіцаў Рыпіна.

Кібэрты (Kibert) — шляхецкі род Рэчы Паспалітай з Галіцкага павету.

Кібарт (Kibort) і Кібартовіч (Kibortowicz) — прозьвішчы, зафіксаваныя ў XIX стагодзьдзі ў ваколіцах Сувалкаў.

Кібэрт (Kiebert) — прозьвішча, гістарычна зафіксаванае на тэрыторыі цяперашняй Летувы.

На памежжы былога Жамойцкага староства і Прусіі існуе места Кібарты.

## Глядзіце таксама
* Гіба
* Бэрт

## Крыніцы

## Літаратура
* 

Катэгорыя:Мужчынскія імёны